b'\n_START_ARTICLE_\nErkki Saarela\n_START_PARAGRAPH_\nErkki Saarela (s. 24. lokakuuta 1946 Helsinki) on suomalainen n\xc3\xa4yttelij\xc3\xa4 ja ohjaaja._NEWLINE_Saarela valmistui Suomen teatterikoulusta vuonna 1972. H\xc3\xa4n on ollut kiinnitettyn\xc3\xa4 KOM-teatterissa vuosina 1972\xe2\x80\x931982 ja Lilla Teaternissa 1987\xe2\x80\x931988. Muutoin h\xc3\xa4n on ty\xc3\xb6skennellyt freelancerina sek\xc3\xa4 ohjannut useita n\xc3\xa4ytelmi\xc3\xa4. H\xc3\xa4n on my\xc3\xb6s tunnettu television sketsisarjoista, kuten Hukkaputkesta ja Soitinmenoista, jossa tunnetuksi tuli erityisesti h\xc3\xa4nen esitt\xc3\xa4m\xc3\xa4 hahmo Pastori Silli._NEWLINE_H\xc3\xa4nen poikansa Niko Saarela on my\xc3\xb6s n\xc3\xa4yttelij\xc3\xa4. Erkki Saarela on nyky\xc3\xa4\xc3\xa4n naimisissa n\xc3\xa4yttelij\xc3\xa4 Sari M\xc3\xa4llisen kanssa.'